সোহরাই ও খোয়ার চিত্রকর্ম
সোহরাই ও খোয়ার চিত্রকর্ম হল একটি ম্যুরাল শিল্প। পরম্পরাগতভাবে ঝাড়খণ্ডের হাজারিবাগ জেলার মহিলারা এটি অনুশীলন করেন। ঐতিহ্যগতভাবে এটি কুঁড়েঘরের দেয়াল সাজাতে ব্যবহৃত হয়, এটি কাগজ এবং কাপড়ের উপরও করা হয় যাতে এটি উৎসাহদাতাদের কাছে বিক্রি করা যায়। এই শিল্প ২০২০ সালে ভৌগোলিক নির্দেশকের তকমা পেয়েছে। সোহরাই ও খোয়ার চিত্রকর্মে চড়ুই, ময়ূর, কাঠবিড়ালি, গরু ইত্যাদি পশু ও পাখির প্রাধান্য দেখা যায়। ঝাড়খণ্ডের হাজারিবাগ অঞ্চলের জনপ্রিয় এই লোকশিল্প বন্যজীবন থেকে অঙ্কনের বিষয় সংগ্রহ করে। পরিচ্ছন্ন রেখাগুলি একটি সরলতা প্রতিফলিত করে যা ক্যানভাসে জীবন্ত হয়ে ওঠে। সোহরাই বা ফসল কাটার উৎসবের সময় সোহরাই শিল্পাঙ্কন করা হয়। এটি হিন্দু বর্ষপঞ্জির কার্তিক মাসে (গ্রেগরীয় বর্ষপঞ্জির অক্টোবর-নভেম্বর মাস) অমাবস্যার দিনে উদযাপিত হয়। এটি বিভিন্ন রঙ ব্যবহার করে করা হয়। খোয়ার চিত্রকর্ম করা হয় বিবাহের সময়, এত ব্যবহার হয় শুধুমাত্র সাদা ও কালো রঙ।